Diari Oficial de la Generalitat Valenciana


Sumari del DOGV 9508, del 10-01-2023 (2022/12685)

RESOLUCIÓ de 22 de desembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12152


Data del document
:   22-12-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * concurs administratiu

RESOLUCIÓ de 22 de desembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/12190]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: tkfeig@ha.dz. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: tclhgrn@kb.xp.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal d'acord amb l'esmentada norma.  
  
València, 22 de desembre de 2022.- El gerent (p. d. DOGV 30.05.2022): Juan Vicente Climent Espí.  
  
  
  
ANNEX I  
  
Projecte: «Extracción ecoinnovadora de nutrientes y bioactivos de coproductos agroalimentarios para el diseño de alimentos más saludables. Estudio de las actividades biológicas. CPI-22-736». Cofinançada per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2021-2027, per l'Agència Estatal de Recerca -AEI- i pel Ministeri de Ciència i Innovació.  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.564,00 euros (12 pagues).  
1.4. Funcions i tasques que s'han de desenvolupar:  
- Extracció amb fluids supercrítics i optimització de processos.  
- Determinació de microestructura.  
- Assajos de bioaccessibilitat i biodisponibilitat de nutrients i compostos bioactius de microalgues, subproductes d'indústria agroalimentària, etc.  
- Anàlisi de contaminants (ex. metalls pesants, micotoxines, etc.).  
- Determinació de capacitat antiinflamatòria, antimicrobiana i prebiòtica d'extractes i compostos obtinguts a partir de microalgues, subproductes d'indústria agroalimentària.  
1.5. Objecte i Període: avaluació impacte polsos elèctrics recuperació de nutrients.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Farmacia, o en Nutrició Humana i Dietètica, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
  
2.1.2 Beca de col·laboració del Ministeri d'Educació: 0,05 punts.  
  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
1.3.0.7 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
7.9.9.4 Per cada publicació en revistes científiques no relacionades en les llistes esmentades en el punt anterior: 0,25 punts.  
5.7.2.4 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Experiència demostrada amb l'ús de microscòpia per determinar microestructura de teixits cel·lulars.  
- Experiència amb l'ús de polsos elèctrics i fluids supercrítics.  
- Experiència amb mètodes multifactorials d'optimització de processos (ex. resposta superfície).  
- Experiència de laboratori relacionada amb l'anàlisi d'aliments, en particular anàlisi amb cromatografia líquida i gasosa, ICPMS, etc. per a determinació de lípids i àcids grassos, proteïnes, minerals, etc., així com valorització de subproductes de la indústria agroalimentària, en particular amb alguna de les matrius objecte d'estudi en el projecte (ex. bolets, moniato, etc.).  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Juan Carlos Molto Cortes, professor del Departament de Medicina Preventiva i Salut Pública, Ciències de la Alimentació, Toxicologia i Medicina Legal.  
Vocal 1: Francisco José Barba Orellana, professor del Departament de Medicina Preventiva i Salut Pública, Ciències de la Alimentació, Toxicologia i Medicina Legal.  
Vocal 2: Houda Berrada Ramdani, professora del Departament de Medicina Preventiva i Salut Pública, Ciències de la Alimentació, Toxicologia i Medicina Legal.  
Vocal 3: Emilia Ferrer García, professora del Departament de Medicina Preventiva i Salut Pública, Ciències de la Alimentació, Toxicologia i Medicina Legal.  
Secretari: Pedro V. Martínez Culebras, professor del Departament de Medicina Preventiva i Salut Pública, Ciències de la Alimentació, Toxicologia i Medicina Legal.  
  
4. Comissió avaluadora suplent  
Presidenta: Amparo Asunción Alegria Toran, professora del Departament de Medicina Preventiva i Salut Pública, Ciències de la Alimentació, Toxicologia i Medicina Legal.  
Vocal 1: Virginia Merino Sanjuan, professora del Departament Farmàcia i Tecnologia Farmacèutica i Parasitologia.  
Vocal 2: Ana Polache Vengut, professora del Departament Farmàcia i Tecnologia Farmacèutica i Parasitologia.  
Vocal 3: Antonio Marcilla Díaz, professor del Departament Farmàcia i Tecnologia Farmacèutica i Parasitologia.  
Secretari: Jesús Blesa Jarque, professor del Departament de Medicina Preventiva i Salut Pública, Ciències de la Alimentació, Toxicologia i Medicina Legal.  
  
Per a les comunicacions i qualsevol problema que puga sorgir, la comissió avaluadora té la seu al Departament de Medicina Preventiva i Salut Pública, Ciències de la Alimentació, Toxicologia i Medicina Legal, Facultat de Farmàcia, de la Universitat de València.  
  
  
ANNEX II  
  
Projecte: «Telescopios de neutrinos para física fundamental y astronomía multimensajero en el IFIC. CPI-22-745». Cofinançada per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2021-2027, per l'Agència Estatal de Recerca -AEI- i pel Ministeri de Ciència i Innovació.  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E040.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Desenvolupament i implementació de sistemes digitals de frontend d'alta velocitat per a l'experiment KM3NeT.  
- Desenvolupament de targetes electròniques d'alta fiabilitat per poder treballar durant anys de manera autònoma.  
- Codificació firmware sobre FPGA de Time-to-Digital Converters de 0.5 ns de resolució.  
- Creació de drivers per al programari encastat dels sistemes de control de KM3NeT que permeten manejar, de manera remota, tots els instruments òptics, electrònics i acústics de la part d'adquisició i calibratge.  
- Integració de la tecnologia de sincronisme White Rabbit per aconseguir un sincronisme d'alta precisió entre tots els nodes de l'experiment KM3NeT.  
- Adaptació de la xarxa òptica de KM3NeT.  
1.4. Objecte i Període: desenvolupament de sistemes d'adquisició i sincronisme d'alta precisió.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Enginyeria Electrònica, o titulació equivalent.  
1.5.2 Anglès: Certificat de nivell B2, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Grau en Enginyeria Informàtica, o titulació equivalent.  
- Disseny electrònic digital.  
- Sistemes d'alta velocitat.  
- Sistemes d'adquisició per a experiments de física de partícules.  
- Xarxes de sincronisme d'alta precisió mitjançant tecnologia White Rabbit.  
- Disseny firmware sobre FPGAs.  
- Creació de drivers al C/C++.  
- Programari encastat.  
- Llenguatges de programació Java, C/C++, Python.  
- Experiència en sistema de comunicació per fibra òptica.  
- Disseny electrònic d'adaptació de diferents tecnologies de SiPM per a experiments de física nuclear.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica.  
Vocal 1: Juan de Dios Zornoza Gomez, professor del Institut de Física Corpuscular.  
Vocal 2: Oscar Manuel Vives García, professor del Departament de Física Teòrica.  
Vocal 3: Juan Zuñiga Román, professor del Departament de Física Atòmica, Molecular i Nuclear.  
Secretària: Maria Aranzazu de Oyanguren Campos, professora del Departament de Física Atòmica, Molecular i Nuclear.  
  
4. Comissió avaluadora suplent  
Presidenta: Berta Rubio Barroso, professora d'investigació del Consejo Superior de Investigaciones Científicas.  
Vocal 1: Juan José Hernández Rey, professor d'investigació del Consejo Superior de Investigaciones Científicas.  
Vocal 2: Vicente Muñoz Sanjose, professor del Departament de Física Aplicada i Electromagnetisme.  
Vocal 3: Agustin Sánchez Losa, investigador del Consejo Superior de Investigaciones Científicas.  
Secretària: Sara Rebecca Gozzini, investigadora del Consejo Superior de Investigaciones Científicas.  
Per a les comunicacions i qualsevol problema que puga sorgir, la comissió avaluadora té la seu a l'Institut de Física Corpuscular (IFIC), de la Universitat de València.  
  
  
ANNEX III  
  
Projecte: «Física solar espacial y tiempo espacial. CPI-22-746». Cofinançada per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2021-2027, per l'Agència Estatal de Recerca -AEI- i pel Ministeri de Ciència i Innovació.  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E040.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Gestió de projecte aeroespacial, de la qualitat del projecte, i control de la documentació.  
- Responsabilitat de la fabricació i dels processos AIV assignats al grup.  
- Col·laboració en l'elaboració de dissenys electrònics, dissenys mecànics i anàlisis estructurals.  
- Definició d'interfases.  
- Elaboració de documentació tècnica.  
- Gestió de proveïdors i serveis d'enginyeria.  
- Coordinació de grup multidisciplinar i amb la resta d'institucions que col·laboren al projecte.  
- Assistència a reunions fora de la Universitat i disponibilitat continuada per viatjar.  
1.4. Objecte i Període: gestió, sistemes, qualitat, fabricació i AIV de projecte espacial i de globus estratosfèric.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: Enginyeria en Telecomunicació, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Gestió de projectes d'instrumentació espacial i globus estratosfèrics.  
  
Experiència a:  
- Projectes del PN R+D+I (espai).  
- Projectes d'Enginyeria Aeroespacial.  
- Missions solars.  
- En temes de qualitat per a projectes espacials.  
- En gestió de contractes a universitats.  
- En l'elaboració de procediments d'assajos ambientals amb instrumentació espacial.  
- En processos de fabricació i d'AIV.  
Formació en enginyeria electrònica, preferentment electrònica de potència.  
Coneixements en disseny mecànic (Pro/Engineer), càlcul per elements finits (PATRAN/NASTRAN, etc).  
Coneixements per al desenvolupament d'un simulador en programari d'un instrument òptic espacial.  
Programari: UNIX, Matlab, Visual Basic, etc  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Vicente Gonzalez Millan, professor del Departament de Enginyeria Electrònica.  
Vocal 1: Esteban Sanchis Kilders, professor del Departament Enginyeria Electrònica.  
Vocal 2: Abilio Cándido Reig Escriva, professor del Departament Enginyeria Electrònica.  
Vocal 3: Silvia Casans Berga, professora del Departament Enginyeria Electrònica.  
Secretària: Julia Carmen Amoros López, professora del Departament Enginyeria Electrònica.  
  
4. Comissió avaluadora suplent  
President: Juan Bautista Ejea Martí, professor del Departament Enginyeria Electrònica.  
Vocal 1: Agustín Ferreres Sabater, professor del Departament Enginyeria Electrònica.  
Vocal 2: Jaume Segura García, professor del Departament d'Informàtica.  
Vocal 3: Asunción Edith Navarro Antón, professora del Departament Enginyeria Electrònica.  
Secretari: Enrique Maset Sancho, professor del Departament d'Enginyeria electrònica.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Enginyeria Electrònica, Escola Tècnica Superior d'Enginyeria (ETSE), de la Universitat de València.  
  
  
ANNEX IV  
  
Projecte: «Física solar espacial y tiempo espacial. CPI-22-747». Cofinançada per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2021-2027, per l'Agència Estatal de Recerca -AEI- i pel Ministeri de Ciència i Innovació.  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E040.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Contribució a la definició científica de l'instrument PMI (VIGIL).  
  
- Desenvolupament del simulador de l'instrument PMI (VIGIL), i del programari de anàlisi de les dades.  
- Millores de programes de tractament d'imatges d'IMaX/SUNRISE i del simulador de SO/PHI.  
- Anàlisi de dades d'IMaX/SUNRISE i d'observatoris terrestres.  
  
- Obtenció, tractament i anàlisi científica de dades de l'instrument SO/PHI i altres missions.  
- Elaboració de documentació tecnicocientífica en anglès.  
- Coordinació de grup internacional per al desenvolupament del simulador de diversos instruments de física solar.  
- Divulgació de projectes i resultats científics del grup de treball.  
  
- Disponibilitat contínua per viatjar.  
1.4. Objecte i Període: definició científica de l'instrument PMI (missió VIGIL), explotació de les dades de SO/PHI, col·laboració en el calibratge dels instruments i tractament de dades de les observacions, i preparació per a nou vol de SUNRISE.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: Grau en Física, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Doctorat en Física, o titulació equivalent.  
Experiència en:  
- Física Solar.  
- Observatoris solars terrestres.  
- Calibratge, muntatge i maneig d'etalons Fabry Perot i de ROCLIs.  
  
- Reducció d'imatges astronòmiques.  
- Tractament d'imatges (IDL, IRAF, etc.).  
- Codis de reconstrucció d'imatges.  
- Projectes internacionals.  
- Coordinació de grups de treball i en organització de reunions internacionals.  
- Simulació instrumental.  
Coneixement en programari de càlcul i programació (Mathematica, UNIX, Linux i similars).  
Coneixement d'anglès.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Vicente Gonzalez Millan, professor del Departament de Enginyeria Electrònica.  
Vocal 1: Esteban Sanchis Kilders, professor del Departament Enginyeria Electrònica  
Vocal 2: Abilio Cándido Reig Escriva, professor del Departament Enginyeria Electrònica.  
Vocal 3: Silvia Casans Berga, professora del Departament Enginyeria Electrònica.  
Secretària: Julia Carmen Amoros López, professora del Departament Enginyeria Electrònica.  
  
4. Comissió avaluadora suplent  
President: Juan Bautista Ejea Martí, professor del Departament Enginyeria Electrònica.  
Vocal 1: Agustín Ferreres Sabater, professor del Departament Enginyeria Electrònica.  
Vocal 2: Jaume Segura García, professor del Departament d'Informàtica.  
Vocal 3: Asunción Edith Navarro Antón, professora del Departament Enginyeria Electrònica.  
Secretari: Enrique Maset Sancho, professor del Departament d'Enginyeria electrònica.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Enginyeria Electrònica, Escola Tècnica Superior d'Enginyeria (ETSE), de la Universitat de València.  
  
  
  
  
ANNEX V  
  
Projecte: «Física solar espacial y tiempo espacial. CPI-22-748». Cofinançada per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2021-2027, per l'Agència Estatal de Recerca -AEI- i pel Ministeri de Ciència i Innovació.  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E029.  
1.2. Jornada de treball: 20 hores setmanals.  
1.3. Funcions i tasques que s'han de desenvolupar:  
- Elaboració de dissenys mecànics.  
- Elaboració d'anàlisis estructurals i tèrmics.  
- Col·laboració en els processos AIV assignats al grup.  
- Elaboració de documentació tècnica en anglès.  
- Gestió de proveïdors.  
- Coordinació amb els diferents organismes que elaboren els projectes.  
- Definició d'interfases mecàniques.  
- Disponibilitat per viatjar.  
1.4. Objecte i Període: responsable de coordinar el disseny, anàlisi i assaigs estructurals per a components aeroespacials.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: Grau en Enginyeria Industrial, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Més de 10 anys d'experiència en projectes d'enginyeria aeroespacial.  
- Experiència en missions solars.  
- Disseny paramètric (Pro/Engineer, Catia).  
- Càlcul per Elements Finits (Pro/Mechanica, NASTRAN, ANSYS).  
- Coneixement d'ús de programari per a càlcul de fatiga i anàlisi de fractura.  
- Experiència a generar plànols de fabricació, i a coordinar processos de fabricació i tractaments superficials.  
- Nocions de programació (Visual Basic, HTML, etc.).  
- Formació en direcció i gestió de projectes.  
- Coneixement d'anglès.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Vicente Gonzalez Millan, professor del Departament de Enginyeria Electrònica.  
Vocal 1: Esteban Sanchis Kilders, professor del Departament Enginyeria Electrònica  
Vocal 2: Abilio Cándido Reig Escriva, professor del Departament Enginyeria Electrònica.  
Vocal 3: Silvia Casans Berga, professora del Departament Enginyeria Electrònica.  
Secretària: Julia Carmen Amoros López, professora del Departament Enginyeria Electrònica.  
  
4. Comissió avaluadora suplent  
President: Juan Bautista Ejea Martí, professor del Departament Enginyeria Electrònica.  
Vocal 1: Agustín Ferreres Sabater, professor del Departament Enginyeria Electrònica.  
Vocal 2: Jaume Segura García, professor del Departament d'Informàtica.  
Vocal 3: Asunción Edith Navarro Antón, professora del Departament Enginyeria Electrònica.  
Secretari: Enrique Maset Sancho, professor del Departament d'Enginyeria electrònica.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Enginyeria Electrònica, Escola Tècnica Superior d'Enginyeria (ETSE), de la Universitat de València.